CELEX: 31988R3417
Language: hr
Date: 1988-10-31 00:00:00
Title: Uredba Komisije (EEZ) br. 3417/88 od 31. listopada 1988. o razvrstavanju određene robe u kombiniranu nomenklaturu

02/Sv. 005
            
            
               HR
            
            
               Službeni list Europske unije
            
            
               159
            
         31988R3417
   
               L 301/8
            
            
               SLUŽBENI LIST EUROPSKE UNIJE
            
            
               31.10.1988.
            
         
      UREDBA KOMISIJE (EEZ) br. 3417/88
   od 31. listopada 1988.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom (EEZ) br. 1858/88 (2), a posebno njezin članak 9.,
   budući da je, zbog osiguranja jedinstvene primjene kombinirane nomenklature priložene navedenoj Uredbi, potrebno donijeti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, a s ciljem primjene tarifa ili drugih mjera u vezi s robnom razmjenom;
   budući da je u skladu s navedenim Općim pravilima robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da su mjere predviđene ovom Uredbom u skladu s mišljenjem Odbora za nomenklaturu,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se sada u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. listopada 1988.
      
         
            Za Komisiju
         
         
            COCKFIELD
         
         
            Potpredsjednik
         
      
   
   
      (1)  SL L 256, 7.9.1987., str. 1.
   
      (2)  SL L 166, 1.7.1988., str. 10.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               1
            
            
               2
            
            
               3
            
         
               
                           1.
                        
                        
                           Elektromehanički stroj za preradu hrane, ukupne mase 9 kg, snage 1 kW i kapaciteta posude 3.5
                        
                     
            
               8438 80 99
            
            
               Razvrstavanje se se utvrđuje odredbama Općeg pravila 1. i tekstovima oznaka KN 8438 i 8438 80 99.
               Ovaj se stroj zbog svoje snage i kapaciteta uobičajeno ne upotrebljava u kućanstvu te ne zadovoljava odredbe teksta oznake 8509.
            
         
               
                           2.
                        
                        
                           Elektronički sustav za tiskanje iz digitalnih podataka
                        
                     
            
               8472 90 90
            
            
               Razvrstavanje se utvrđuje sukladno odredbama Općeg pravila 1. i tekstovima oznaka KN 8472 i 8472 90 90.
               Laserska zraka selektivno prazni prethodno naelektriziranu elektro-osjetljivu površinu koja odgovara željenoj slici. Negativno naelektrizirane čestice suhe tinte potom se nanose na fotoreceptor gdje se primaju na pozitivnu površinu te oblikuju željenu sliku. Ta se slika potom prenosi na pozitivno naelektrizirani list i fiksira pomoću topline. Tarifni broj 9009 ne odgovara, jer tisak nastaje neposredno iz digitalnih podataka, a ne iz izvornog dokumenta.